98 Desperacio uel Desperare

Secundum Augustinum, peccatum cum desperacione certa mors est. Nam secundum Ambrosium, plus peccat homo desperando quam peccatum perpetrando. Vnde, dicit Hieronymus, Judas plus Deum offendit quando desperauit et seipsum suspendit quam quando Christum vendidit. Ideo, dicitur Prou. 24[:10], ne *desperaveris in die angustie.*

Et solet istud peccatum prouenire ex variis causis. <~~se posse peragere penitenciam statuam quando~~ ex> Aliquando ex pusillanimite penitentis quoniam non putat se posse peragere penitenciam statutam. Aliquando ex enormitate culpe quam putat irremissibilem. Tercio ex difficultate cauendi peccatum quod habet ex consuetudine que ligat velud altera natura, secundum Philosophum. Quod figuratum est 1 Reg. 23[:26]: *Dauid desperabat* fugere *a facie Saul* eo quod Saul cum viris suis cinxerant Dauid *in modum corone*. Sic diabolus et eius suggestiones circumdant peccatorem ut videatur sibi non posse euadere per penitenciam, Job 7[:16]: *Desperavi: nequaquam vltra viuam*.

Vix donum gracie accipiam, set nos non sic set iuxta illud, Cessa, condono; pugna, iuuo; vince, corono, et Prou. 3[:25]: *Ne paveas repentino* pauore *irruentes potentias impiorum*. Quia Dominus tecum adiutor fortis. Nam pronior est Deus ad miserendum quam nos ad resipiscendum. Pro magno quippe offenditur set pro nimmio placatur, Sap. 6[:7]: *Exiguo conceditur misericordia.* Aliquando desperacio prouenit ex malicia, utpote abscondendo se et subterfugiendo graciam. Sicut patet in Caym, Gen. 4[:13], qui dixit, *Major est iniquitas mea, quam ut veniam merear*. Et sic desperare est peccare in Spiritum [Sanctum]. Vnde, dixit Bernardus, *Super Cantica*, mentiris, scilicet, Cayn, nam sicut scintilla est ad medium maris, sic malicia hominis ad misericordiam redemptoris.

¶ Cum, ergo, desperacio opponatur diuine misericordie, presumpcio, vero, diuine iusticie. Peius est contempnere Dei misericordiam quam eius iusticiam. /f.29vb/ Quam magis proprium est Deo misereri et parcere quam punire.